— Так, мы займаемся навуковымі даследаваннямі ў галіне малекулярна-генетычных тэхналогій, у тым ліку ДНК-тэхналогій, а таксама клетачнымі біятэхналогіямі — тэхналогіямі выкарыстання стваловых клетак, ствараем сродкі прафілактыкі, дыягностыкі і лячэння захворванняў чалавека. Напрыклад, спецыялісты навукова-даследчай лабараторыі ўніверсітэта распрацавалі дыферэнцыраваны тэрапеўтычны алгарытм лячэння пацыентаў з рознымі генатыпамі віруса гепатыту С і полімарфізмам гена інтэрлейкіна 28В чалавека. Яго ўкараненне дазваляе значна эканоміць сродкі за кошт ранняй дыягностыкі і супрацьвіруснага лячэння, а таксама садзейнічае прафілактыцы цырозу печані ў працоўным узросце. Праведзены даследаванні і распрацаваны новыя прэпараты для лячэння бактэрыяльных інфекцый.